text: [{"text_idx": "#000004", "text": "Ministeerri ittisa Maleezhiyaa murtiin Traamp kan magaalaa Al-qudsi \u201cmagaalaa guddoo Isra\u2019eel\u201d jechuun labse, Muslimoota addunyaa hunda fuula keessa kabaluudha jechuun ibse. Kanaaf ammoo Al-Qudsi ilaalchisee humni ittisa Maleezhiyaa aarsaa barbaachisu hunda kafaluudhaaf qophii tahuu beeksise."}, {"text_idx": "#000006", "text": "Mr Huseen itti dabaluudhaan\u201dammas yoo tahe wanti kanarra hamaa akka hin uumamne rabbiin haakadhannu\u201djechuu isaa gabaasni kun ni mul\u2019isa. Labsii Traamp hordofuun biyyoota gara garaa keessatti mormiin godhamaa jiru kan itti fufe yoo tahu, Turkiyaa, Tuniiziyaa, Masri, Urduun, Lubnaan, Aljeeriyaa fi Iraaq keessatti mormiin cimaa tahee geggeefameera. Haaluma walfakkatuun Alhada hardhaa magaalaa guddoo Indoneeshiyaa, Jaakartaa keessatti lammiileen biyyattii 10,000 ol tahan Imbaasii Ameerikaa fuulduratti mormii geggeessaa kan jiran tahuu \u201cAssociated press\u201d gabaase."}]